|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  | 8562/10302/2024 | JUDr. Almanová | 26. 2. 2024 |
|  |  |  |  |

**Vysvetlenie INFORMáCIí IV.**

Predmet zákazky s názvom **„Rekonštrukcia mosta ev. č. R1-018 Váhovce, pravý most“.**

Oznámenie o vyhlásení verejného obstarávania bolo uverejnené v Úradnom vestníku Európskej únie č. 23/2024 zo dňa 01.02.2024 pod označením 67846-2024 a vo Vestníku verejného obstarávania č. 24/2024 zo dňa 02.02.2024 pod označením 3201-MSP (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„Touto otázkou reagujeme na odpoveď verejného obstarávateľa na otázku č.1 vysvetlenia informácii II. z 22.2.2024. V predmetnej odpovedi obstarávateľ uvádza: „Nie. Objednávateľ má za to, že práce uchádzačom uvedené pod bodmi a., b., c., d., e. a g. je možné zrealizovať ešte pred zriadením obmedzenia dopravy v pravom jazdnom páse R1 a teda tento čas sa nebude započítavať do plnenia Kritéria K2. Prístup k monolitickej nosnej konštrukcii vrátane komôr mosta je v súčasnosti možný cez jestvujúce otvory v spodnej doske mosta. Objednávateľ počíta s tým, že tieto práce zhotoviteľ zrealizuje mimo času, ktorý bude predkladať v Kritériu K2 – viď bod 3.1. časti SP B.1 „Opis predmetu obstarávania“. Verejný obstarávateľ nebude meniť dĺžku realizácie diela ani lehotu plnenia Míľnika č. 2.“  
Uchádzač tou otázkou nerozporoval Kritérium K2 ale Míľnik č.2, ktorý stanovuje lehotu na predopnutie nosnej konštrukcie max. 50 dní od začiatku realizácie prác. Predpokladáme, že už bod a. (Realizácia prístupov k NK pre diagnostiku) a bod b. (diagnostika) sú považované za realizáciu prác a teda spúšťajú odpočet Míľnika č.2, ktorý je pri týchto podmienkach nesplniteľný. Môže verejný obstarávateľ zadefinovať pojem „začiatok realizácie prác“, ktorý je použitý v súvislosti s míľnikmi ale aj v súvislosti s celkovou realizáciou diela v bode 2.1 ZoD resp. ešte raz prehodnotiť dĺžku realizácie diela a lehotu na plnenie míľnika č.2?“*

**Odpoveď verejného obstarávateľa:**

Pojem „začiatok realizácie prác“ uvedený pri Míľniku č. 2 sa zhoduje so začatím úplnej uzávierky pravého jazdného pásu R1 v úseku mosta (teda prvý deň obmedzenia dopravy na moste t.j. začiatok plynutia času v rámci kritéria K2). Prípravné a diagnostické práce k osadeniu predpínacích káblov a tyčí napr. v komorách mosta, ktoré je možné realizovať bez obmedzenia dopravy na R1 sa do času trvania Míľnika č.2 nezapočítavajú.

**Otázka č. 2:**

„*Touto otázkou reagujeme na odpoveď verejného obstarávateľa na otázku č.4 vysvetlenia informácii II. z 22.2.2024. V predmetnej odpovedi obstarávateľ uvádza: „Verejný obstarávateľ má za to, vzhľadom na mierku prehľadného výkresu a práce požadované pre DC2, nemá pozdĺžny rez v tejto časti mosta žiadnu vypovedajúcu hodnotu. Prehľad búraných a novo zhotovených častí je dostatočne zrejmý z priečnych rezov, a tretí, dĺžkový rozmer, je zakótovaný v pôdoryse mosta, resp. v prílohe č. 9.1.“*

*Dovolíme si nesúhlasiť s tvrdením verejného obstarávateľa. Pre zodpovednú prípravu projektu organizácie výstavby potrebujeme mať jasnú predstavu o premosťovanej prekážke. V tomto prípade (rieka Váh v mieste jej zaústenia do vodnej nádrže Kráľová) potrebujeme poznať približný profil dna, štandardnú výšku hladiny a tiež výšku hladiny storočnej vody (Q100) a to z dôvodu návrhu pomocných konštrukcií pre sanácie pilierov a tiež poznania rozsahu záplavového územia kvôli návrhu plôch pre skladovanie materiálu. Rozsah záplavového územia je dôležitý podklad aj pre poistenie stavby a nastavenie podmienok plnenia. Môže verejný obstarávateľ prehodnotiť svoju odpoveď a poskytnúť uchádzačom výkresy pozdĺžnych rezov celého objektu (DC1+DC2)?“*

**Odpoveď verejného obstarávateľa:**

Celoplošná sanácia spodnej stavby sa týka iba oboch opôr a piliera č. 2, ktoré sú mimo plochy vodnej nádrže. Na podperách dilatačného celku DC1 sa bude sanovať iba povrch priečnikov č. 1 a 5; na podperách dilatačného celku DC2 sa budú sanovať iba konzoly úložných prahov, čiže nejedná sa o celoplošné sanačné práce na spodnej stavbe. Výšku konštrukcie nad vodnou hladinou alebo kontrolu plôch pre skladovanie materiálu bolo možné uchádzačom preveriť prehliadkou mosta v teréne.

**Otázka č. 3:**

„*Touto otázkou reagujeme na odpoveď verejného obstarávateľa na otázku č.5 vysvetlenia informácii II. z 22.2.2024. V predmetnej odpovedi obstarávateľ uvádza že uchádzač má búranie v okolí betonárskej výstuže oceniť v položke 05010405 „Búranie konštrukcií trámov, nosníkov, prievlakov, konzolových prvkov želetobetónových“. Domnievame sa, že v zaslanom výkaze výmer nebola táto odpoveď zapracovaná. Môže verejný obstarávateľ upraviť súvisiace položky výkazu výmer tak, aby boli zachované princípy verejného obstarávania?“*

**Odpoveď verejného obstarávateľa:**

Uchádzač, ak uzná za vhodné, si ocení búranie v okolí betonárskej výstuže v položke 05010405 „Búranie konštrukcií trámov, nosníkov, prievlakov, konzolových prvkov želetobetónových“ podľa vlastného uváženia úpravou jednotkovej ceny za m³ búrania. Vo výkaze výmer množstvo búraných hmôt verejný obstarávateľ meniť nebude.

S pozdravom

**Mgr. Zuzana Malček**  
vedúca odboru verejného obstarávania